Na temelju Zakona o odgoju i obrazovanju u osnovnoj i srednjoj školi (Narodne novine 87/08, 86/09, 92/10, 105/10, 90/11, 05/12, 16/12, 86/12., 94/13., 152/14, 07/17 i 68/18) i sukladno uvjetima projekta *„Obrazovanje bez teškoća: implementacija usluge pomoćnika u nastavi u svrhu osiguravanja jednakih obrazovnih mogućnosti za svu djecu“,* UP.03.2.1.03.0001 koji se provodi u okviru Poziva „Osiguranje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza III.“ UP.03.2.1.03. u okviru Europskog socijalnog fonda i Operativnog programa Učinkoviti ljudski potencijali 2014. – 2020., ravnatelj Osnovne škole Matija Antun Reljković – Cerna raspisuje

**N A T J E Č A J**

Za radno mjesto:

**Pomoćnik u nastavi** – određeno nepuno radno vrijeme, 25 sati tjedno

 - za nastavnu godinu 2018./2019.

 - 2 izvršitelja

Na natječaj se pod ravnopravnim uvjetima imaju pravo javiti osobe oba spola.

**Uvjeti:**

* minimalno srednjoškolsko obrazovanje
* zdravstvena sposobnost za obavljanje poslova radnog mjesta na koje se osoba prima
* protiv osobe nije pokrenut kazneni postupak sukladno članku 106. Zakona o odgoju i obrazovanju u osnovnoj i srednjoj školi
* prednost – iskustvo rada s učenicima s teškoćama u razvoju u obrazovnim ustanovama u školskoj godini 2017./2018.

**Opis poslova:**

Radni zadaci pomoćnika u nastavi obuhvaćaju pružanje potpore učeniku/učenicima s teškoćama u razvoju tijekom odgojno – obrazovnog procesa u osnovnim školama u zadacima koji zahtijevaju komunikacijsku, senzornu i motoričku aktivnost učenika, u kretanju, pri preuzimanju hrane i pića, u obavljanju higijenskih potreba, u svakidašnjim nastavnim, izvannastavnim i izvanučioničkim aktivnostima.

Poslovi pomoćnika u nastavi su:

* + pomoć u komunikaciji i socijalnoj uključenosti
	+ pomoć pri preuzimanju hrane i pića
	+ pomoć u obavljanju higijenskih potreba
	+ pomoć u obavljanju školskih aktivnosti i zadataka
	+ suradnja s učiteljima/nastavnicima te vršnjacima učenika u razredu te
	+ poslovi specifični za funkcioniranje pojedinih učenika i skupine učenika.

Dodatna znanja i vještine: poštivanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

**Uz prijavu kandidati trebaju priložiti:**

* životopis (ukoliko je primjenjivo: s navedenim podacima o iskustvu u radu s djecom s teškoćama (naziv institucije / udruge / tvrtke, te trajanje)
* dokaz o odgovarajućem stupnju obrazovanja (presliku diplome ili potvrdu o stečenoj stručnoj spremi)
* potvrdu Hrvatskog zavoda za zapošljavanje da se radi o nezaposlenoj osobi
* dokaz o prebivalištu (preslika osobne iskaznice)
* dokaz o hrvatskom državljanstvu (preslika domovnice)
* uvjerenje o nekažnjavanju ne starije od 3 mjeseca
* potvrdu ili certifikat o završenom programu edukacije za poslove pomoćnika u minimalnom trajanju od 20 sati ukoliko kandidat ima završen program edukacije (preslika).

Podnošenjem prijave na ovaj poziv pristupnici su suglasni i daju privolu za obradu osobnih podataka navedenih u prijavi na javni poziv u svrhu provedbe natječajnog postupka, sukladno propisima koji reguliraju zaštitu osobnih podataka.

Natjecati se mogu i kandidati koji nemaju završen program edukacije za poslove pomoćnika u minimalnom trajanju od 20 sati uz uvjet da isti završe prije početka rada.

Rok za podnošenje prijave je 31. kolovoza 2018. godine. Nepravodobne i nepotpune prijave neće se razmatrati.

Prijave se podnose preporučeno poštom ili predaju osobno u zatvorenoj omotnici na sljedeću adresu škole:

**Osnovna škola**

**Matija Antun Reljković**

**Šetalište dr. Franje Tuđmana 3**

**32 272 Cerna**

Uz naznaku **„Prijava za izvršavanje poslova pomoćnika u nastavi u Osnovnoj školi M. A. Reljković - Cerna“**

Cerna, 23. kolovoza 2018.

KLASA: 602-02/18-05/02

URBROJ: 2188-18-01-18-01

 Ravnatelj

\_\_\_\_\_\_\_\_\_\_\_\_\_\_

Ilija Grgić, prof.